钦定古今图书集成/明伦汇编/氏族典/第277卷 > 王叔承
## 钦定古今图书集成/明伦汇编/氏族典/第277卷 > 王叔承

按《明外史王穉登传》：“王叔承，字承父，吴江人。少孤，治
经生业，以好古谢去。入都，客大学士李春芳所。性嗜
酒，春芳有所撰述，觅之，往往卧酒楼，欠伸勿肯应，久
之乃谢归。太仓王锡爵，其布衣交也，再召，会有三王
并封之议，遗锡爵书数千言，谓当引大义以去就，力
争。锡爵得书叹服。其诗极为世贞所许，卒于万历中。